**Z Á P I  S  N I C A**

**z rokovania druhého riadneho zasadnutia**

**obecného zastupiteľstva konaného dňa 23.2.2015**

***Prítomní* :** podľa prezenčnej listiny.

***Neprítomní:*** p. Bednarčák, p. Mitrovská, p Žulová, neospravedlnení.

Rokovanie zvolal a viedol starosta obce.

Do návrhovej komisie boli zvolení poslanci:  p. Lipiner a p. Žula.

Hlasovanie: za – 3, proti – 0, zdržalo sa – 1, neprítomní - 3.

Za overovateľov zápisnice boli určení  poslanci p. Glankovič a p. Minárik.

Rokovanie prebiehalo podľa programu, ktorý bol schválený.

Hlasovanie: za – 4, proti – 0, zdržalo sa – 0, neprítomní - 3.

**K bodu č. 1 :** **Úvod - privítanie.**

**K bodu č. 2 :** **Kontrola plnenia uznesení.**

* uznesenie č. 68/2008 – úloha trvá rigol Šmiga, Sedlák, Gabáni, Krajňák (viac pri projektoch obce)
* uznesenie č. 113 – úloha trvá, rigol Repák, Olejár, Markuš, Dvorščáková, Uhrín, Ivanecký 81, obec parcela 420,Platková, Ličák, zmena projektu rigoly cesty Štreka,
* uznesenie č. 123 – splnené, VZN č. 31
* uznesenie č. 124 – splnené, rozpočet 2015
* uznesenie č. 125 – splnené, Mikulášska nádielka
* uznesenie č. 126 - splnené, odmena p. Vašková
* uznesenie č. 127 - splnené, odmeny poslancov
* uznesenie č. 128 - splnené, odmena hlavnej kontrolórky
* uznesenie č. 129 - splnené, Zásady hospodárenia
* uznesenie č. 130 - splnené, úväzok starostu 100 %
* uznesenie č. 1 splnené, sľub starostu a poslancov
* uznesenie č. 2 - splnené, menovanie zástupcu a poverenie poslanca zvolaním OZ

v osobitných prípadoch

- uznesenie č. 3 - splnené, komisie

- uznesenie č. 4 - splnené, obvody

- uznesenie č. 5 - splnené, úprava rozpočtu 2014

Z pripomienok:

- úprava rigola okolo Ing. Glankoviča je nevyhnutná, nakoľko v tejto oblasti voda poškodzuje majetok občanov,

- úpravy okolia materskej školy,

- nízke príjmy v položke daň z nehnuteľnosti-splnené podľa rozpočtu,

OZ berie na vedomie informácie o kontrole plnenia uznesení.

**K bodu č. 3 : Výsledky hospodárenia obce za rok 2014**

Finančný výkaz o plnení rozpočtu obce bol poslancom doručený s pozvánkou. V nasledujúcom období bude vypracovaný záverečný účet obce a hospodárenie obce bude overené aj nezávislým auditorom.

OZ berie na vedomie informácie o hospodárení obce za rok 2014.

**K bodu č. 4 : Komisie pri OZ**

**Finančná komisia:** Mgr. Daniela Mitrovská - predseda

Ing. František Glankovič - člen

Jana Žulová - člen

Stanislav Žula - člen

Ružena Repaská - člen

**Kultúrno-športová komisia:** Peter Bednarčák - predseda

Ing. František Glankovič - člen

Stanislav Minárik - člen

Mgr. Daniela Mitrovská - člen

**Komisia pre správu obecného**

**majetku a ochranu ver.poriadku:** Bc. Ľubomír Lipiner

Stanislav Minárik

Stanislav Žula

Peter Bednarčák

Každá komisia bude doplnená o 2 členov z radov občanov obce predsedami jednotlivých komisií. Predsedovia komisií predložia na najbližšie zastupiteľstvo plán práce komisií na rok 2015 a v závere roka správu o činnosti komisie.

- uznesenie č. 6 - OZ schvaľuje zloženie komisií,

Hlasovanie, za: 4 poslanci, proti: 0, neprítomní: 3

**K bodu č. 5 : Informácie o projektoch obce**

* **Cesta Štreka:** Na tejto akcii potrebujeme vybudovať verejné osvetlenie, splaškovú kanalizáciu a samotnú cestu s úpravou rigolov. Na túto akciu máme potrebné stavebné povolenie.

- **Rozšírenie kanalizácie-horný koniec obce:** Obec má územné rozhodnutie pre túto stavbu. Vo vodoprávnom konaní dňa 3.2.2015 niektorí vlastníci pozemkov zablokovali vydanie stavebného povolenia pre túto stavbu. Okresný úrad Prešov, odbor starostlivosti o životné prostredie, prerušil vodoprávne konanie a vyzval obec, aby do 90 dní doložila preukázanie vlastníckych práv alebo iných práv k pozemkom, na ktorých bude stavba realizovaná. Ak žiadateľ svoje podanie nedoplní o požadované doklady v stanovenej lehote, správny orgán v zmysle § 73 ods.13 vodného zákona, konanie zastaví. Obec požiadala vlastníkov parciel, aby preukázali prípustnosť tejto stavby a to : listom vlastníctva, zmluvou o budúcej zmluve o zriadení vecného bremena kanalizácie, záväznosťou napojenia rodinného domu na kanalizáciu po vybudovaní. Túto povinnosť si splnili:Jozef Semančík, František Mikolaj a Dušan Lazor.

- **Úprava východného rigola:**

**-** Obec má územné rozhodnutie pre túto stavbu. Pre vydanie stavebného povolenia potrebujeme vysporiadať vlastnícke vzťahy dotknutých pozemkov.

-uznesenie č. 7 OZ schvaľuje odkúpenie parcely evidovanej na LV č. 834, a to parcely KN-E 769/1 o výmere 514 m2 od rodiny Ivankovej a parciel evidovaných na LV č. 906 , KN-E 768/1 o výmere 289 m2 a KN-E 768/2 o výmere 54 m2 za cenu 3,31 EUR/m2.

Hlasovanie - za: 4, proti: 0, neprít.: 3.

* uznesenie č. 8 - OZ schvaľuje žiadosť obce o bezodplatný prevod parciel KN-E 767/1, 767/2, 767/3 a 780/2 vo vlastníctve Slovenskej republiky a v správe Slovenského pozemkového fondu Bratislava do majetku obce pre úpravu rigola ako verejnoprospešnej stavby v zmysle § 34 ods.9 zákona 330/1990 Zb.

Hlasovanie - za: 4, proti: 0, neprít.: 3

- **Vodovod a vodojem Zimná studňa a dokončenie rekonštrukcie miestnych komunikácií** pre nedostatok finančných prostriedkov nemáme v programe na tento rok.

Obecný úrad pripraví cenové ponuky pre zateplenie polovice základnej a materskej školy a úpravy priestorov nových kancelárií obecného úradu.

OZ berie na vedomie informácie o projektoch obce.

**K bodu č. 6: Prerokovanie pošty:**

-ponuka firmy Galileo, nová internetová stránka obce - nie.

-založenie oblastnej organizácie cestovného ruchu s mestom Prešov-tento bod bude prerokovaný na nasledujúcom zasadnutí OZ.

-zmluva o prenájme parcely evidovanej na LV č.475 v kú. Abranovce /naše futbalové ihrisko/ s gréckokatolíckou cirkvou farnosť Abranovce.

-uznesenie č. 9 - OZ schvaľuje uzatvorenie zmluvy o nájme pozemkov s gréckokatolíckou cirkvou farnosť Abranovce na 5 rokov za 241 eur/rok podľa predloženého návrhu.

Hlasovanie - za: 4, proti: 0, neprít.: 3

- Obec požiadala listom správcu majetkov štátu, Lesy SR, o vypracovanie darovacej zmluvy na prevod parciel KN-C-429/1, KN-E-765/2, KN-E-46/1 a KN-E-46/2 /cesta Štreka/ do majetku obce v zmysle platných zákonov.

-Mesto Prešov navrhlo na zvolanom zasadnutí dňa 20.2.2015, aby sa 23 obcí združilo a vytvorilo funkčné mestské územie krajského mesta Prešov pre čerpanie finančných prostriedkov v programovacom období 2014-2020.

-uznesenie č. 10 - OZ schvaľuje účasť obce ako súčasť funkčného mestského územia krajského mesta Prešov pre čerpanie finančných prostriedkov EÚ v programovacom období 2014-2020.

Hlasovanie - za: 4, proti: 0, neprít.: 3

-p.Vašková predložila cenovú ponuku na úpravu sochy sv. Jána pri dome č. 135. Posúdenie tohto návrhu presunuli poslanci na nasledujúce rokovanie.

-Občan obce Ján Ivanecký, č.97 zdokumentoval niekoľko miest v katastri obce, kde je uložený stavebný odpad v rozpore so zákonom o odpadoch.

Obec bude postupovať podľa § 18 zák.č. 223/2001 Zz. Obec nemá oprávnenie na likvidáciu odpadov a túto službu si musí objednať. Je potrebná spolupráca všetkých občanov, aby nahlásili porušovateľov zákona a vývozcov odpadu na obecný úrad.

-Delegovanie do školskej rady:

-uznesenie č. 11 - OZ schvaľuje za člena školskej rady pri materskej škole poslanca Stanislava Minárika.

Hlasovanie - za:3, proti: 0, zdržal sa: 1, neprít.: 3

-Hlavná kontrolórka obce bola prvýkrát zvolená do funkcie 26.1.2004. Nedopatrením sme jej skrátili funkčné obdobie o rok. Túto chybu sme odstránili uzavretím dodatku k zmluve, kde jej funkčné obdobie končí 26.1.2016.

-Územný plán obce a rekreačnej oblasti Sigord bol schválený v roku 2005 uznesením č. 63.Obec nezaznamenala opodstatnené žiadosti o úpravu a doplnenie územného plánu.

-V oblasti Kamenné /Foľtatov/ je evidovaný Okresným úradom, katastrálnym odborom Prešov, list vlastníctva bez čísla a vlastníkov v registri C, ako lesný pozemok. Odstránenie tohto LV je z evidencie možné len vtedy, ak uvedené pozemky budú dané do pôvodného stavu-orná pôda. Tento LV bráni lepšiemu využitiu pozemkov v tejto oblasti.

-Obec pripraví žiadosť pre ÚPSVaR Prešov na základe § 54 zákona 5/2004, kde je možnosť zamestnať na dobu 6 mesiacov znevýhodnených uchádzačov o zamestnanie. Žiadosti schvaľuje komisia pri ÚPSVaR Prešov.

-Ponuku firmy OPEN DOR poslanci prerokovali a neprijali.

-Obec na základe cenovej ponuky zabezpečí výrub stromu /borovice/ pri základnej škole.

**K bodu číslo 7 :** **Interpelácie, návrhy poslancov - rôzne**

-O slovo postupne požiadali prítomní občania: Ján Ivanecký č. 97, Jozef Pribula č. 9, Imrich Krajňák č. 60, Ing. Jozef Ivanecký č. 140.

-**Ján Ivanecký**: poukázal na:

- nezákonné ukladanie odpadov v extravilane obce

- poškodené kanalizačné poklopy dažďovej kanalizácie pod chodníkom

- nefunkčné otvory pre odvod dažďovej vody z cesty do kanalizácie

- osadiť kari-rohož na mostnom telese bývalej pionierskej železnice

- funkčnosť osadenej mreže na cestnom priepuste Ličák-Platková a potrebe jeho čistenia

- úpravu celého priestoru vyústenia dažďovej kanalizácie v priestore Ličák-Platková

- riešiť zabezpečenie alebo odstránenie nefunkčných stavieb hospodárskeho dvora a poľného hnojiska

- pripravovanú knihu o občanoch obce vo svetových vojnách

-uznesenie č. 12 - OZ schvaľuje úhradu za overovanie podpisov a listín spojených s pripravovanou knihou na náklady obecného úradu.

Hlasovanie - za: 4, proti: 0, neprít.: 3

-**Jozef Pribula:** hovoril o tom, že on, ani jeho predkovia, ako účastníci kúpnej zmluvy pri predaji parciel KN-E-740/3 a KN-E-741/1 na výstavbu kultúrneho domu, nedostali finančnú náhradu od MNV Kokošovce v hodnote 4.-Kčs za 1 m2 tak, ako ostatní predávajúci. Predložil návrh, aby to obec napravila tak, že odkúpi teraz tieto parcely za ním navrhovanú cenu 25 eur/m2.

Obec tieto parcely v súčasnosti nemôže odkúpiť, lebo nie sú vlastníctvom p. Pribulu.Obec môže uzatvoriť dohodu o odstránení poznámky z LV č. 537, kde súčasťou parciel KN-C 202/1 a 202/2 sú aj pôvodné parcely KN-E 740/3 a 741/1. Obec návrh na odstránenie poznámky z LV č. 537 súdnou cestou nepodá. Obec považuje tieto kúpne zmluvy za opodstatnené a týmto vyzýva občanov, pamätníkov, ktorí majú vedomie o vysporiadaní pozemkov pre novú výstavbu v rokoch 1970-1972 v lokalite od obecného úradu po p. Krajňáka č. 60, aby podali svedectvo o tejto záležitosti, ak o tom majú vedomie,

**-Ing. Jozef Ivanecký**: predložil poslancom dokument s názvom “Vyriešenie zatápania pozemkov občanov z obecnej priekopy pri prívalových dažďoch”, kde poukazuje na nevyriešený problém obce, ako aj návrh na riešenie.

Obec môže realizovať také stavby, na ktoré má stavebné povolenie. Obec pripraví návrhy na riešenie a predloží ich podpísaným občanom na schválenie. Následne obec pripraví projektovú dokumentáciu pre územné rozhodnutie.

**-Imrich Krajňák:** poukázal na nutnosť urýchleného riešenia východného rigola a nezákonné vypúšťanie spláškových vôd do jestvujúcej cestnej dažďovej kanalizácie, ktorá je vyústená do východného rigola, kde v letných mesiacoch veľmi zapácha.

**K bodu č. 8 : Informácie hlavnej kontrolórky**

OZ berie na vedomie informácie hlavnej kontrolórky o kontrolnej činnosti za rok 2014.

-uznesenie č. 12: OZ schvaľuje plán práce hlavnej kontrolórky na 1. polrok 2015.

Hlasovanie - za: 4, proti: 0, neprít.: 3

**K bodu č. 9: Záver**

Keďže viac návrhov nebolo, starosta poďakoval za účasť a rokovanie ukončil.

Ing. Vincent Ivanecký v.r.

starosta obce

Overovatelia zápisnice:

Ing. František Glankovič v.r.

Stanislav Minárik v.r.